**Cu noul E-Transit, Ford Pro este pregătit să electrifice productivitatea afacerii tale în Europa. Primele unități au ieșit de pe linia de producție.**

* Primele modele E-Transit sunt pregătite pentru a fi livrate din unitatea de producție Ford Otosan Gölcük din Kocaeli, Turcia. Acestea vor ajuta Ford Pro să satisfacă cererea mare venită de la clienți pentru electrificarea flotelor europene
* Fabrica Ford Otosan sărbătorește un moment memorabil, întrucât E-Transit atinge pragul istoric de producție în serie; comenzile clienților depășesc deja 5.000 de unități
* E-Transit – un vehicul comercial electric de top poziționează lansarea Ford Pro (gama de vehicule comerciale) în topul preferințelor clienților europeni, cu o ofertă integrată de vehicule, software și servicii conexe.

**KOCAELI, TURCIA, 7 aprilie 2022** – Ford Pro livrează primele unități ale vehiculului său comercial complet electric E-Transit pentru clienții săi din Europa, de la fabrica Ford Otosan din Kocaeli, Turcia.

Acest important moment a fost sărbătorit astăzi la fabrica din Gölcük, într-o ceremonie la care au participat reprezentanții guvernului turc, investitori, angajați și presa.

Cu o cerere ridicată pentru E-Transit de la proprietarii de afaceri din Europa – peste 5.000 de unități comandate - Ford Otosan se îndreaptă acum spre capacitatea maximă de producție.

„Fabrica Kocaeli a Ford Otosan este inima de producție a vehiculelor Transit din Europa și această sărbătorire a producției de E-Transit deschide un nou capitol electrificat pentru parteneriatul nostru deja puternic”, a afirmat Hans Schep, director general, Ford Pro Europa. „Acesta este primul pas în transformarea locației din Kocaeli. Aici vom avea un centru major de producție pentru vehicule comerciale electrice în Europa.”

E-Transit este versiunea complet electrică a celei mai bine vândute autoutilitare1 și noul vârf de lance care poziționează Ford Pro în top în această regiune. Ford Pro oferă clienților un set cuprinzător de soluții software, de încărcare, de service și de finanțare cu vehicule complet integrate într-un portofoliu de top, disponibil cu propulsie electrică și termică, care ajută la îmbunătățirea productivității și timpului de activitate, la scăderea costurilor și facilitează accesul la tot ce le este necesar operatorilor, pe o platformă construită pentru era digitală și electrică.

„Producția de E-Transit în fabrica noastră din Kocaeli, unde electricitatea furnizată este 100% regenerabilă, este un motiv de mândrie pentru noi și un alt moment de răscruce pentru rolul nostru tot mai important pentru strategia de electrificare Ford”, a afirmat Güven Özyurt, directorul general, Ford Otosan. „Credem că electrificarea legendarului model Transit este o tranziție majoră și un pas important pentru a face din Ford Otosan baza de producție a vehiculelor comerciale electrice Ford.”

**Pariem totul pe electrificarea vehiculelor comerciale**

Pentru a satisfacere toate cererile de modele electrice Ford, [Ford Otosan investește](https://media.ford.com/content/fordmedia/feu/en/news/2021/03/16/next-generation-ford-transit-custom-all-electric-coming-in-2023-.html) două miliarde de euro și face angajări de aproximativ 3.000 de persoane pentru a crește capacitatea de producție a vehiculelor, inclusiv pentru următoarea generație de modele Transit Custom.

Trecerea Ford la un viitor complet electric în Europa a fost evidențiată de un anunț recent conformă căruia [Ford, SK On Co., Ltd. și Koç Holding](https://media.ford.com/content/fordmedia/feu/en/news/2022/03/14/battery.html) au semnat un memorandum fără caracter obligatoriu pentru un nou Joint Venture de top în industrie, în Turcia. În condițiile încheierii unui contract final, cei trei parteneri plănuiesc să creeze unul dintre cele mai mari centre de producție de baterii pentru EV din zona extinsă a Europei. Se estimează că producția va începe chiar de la mijlocul deceniului curent, cu o capacitate anuală estimată cuprinsă între 30 și 45 de gigawați/oră.

Reconfirmându-și poziția sa de lider ca brand cu cele mai mari vânzări de vehicule comerciale din Europa, Ford va continua să își electrifice legendarele modele Transit pentru a se adapta diferitelor cerințe ale clienților. Până în 2024, E-Transit va fi însoțit de [alte patru modele complet electrice](https://media.ford.com/content/fordmedia/feu/en/news/2022/03/14/Ford-Takes-Bold-Steps-Toward-All-Electric-Future-in-Europe.html) din familia Transit, pe măsură ce Ford avansează spre obiectivul său de zero emisii pentru toate vehiculele vândute în Europa și o amprentă neutră de carbon până în 2035 pentru unitățile sale de producție din Europa, incluzând logistica și furnizorii.

**Clienții beneficiază de era electrică**

Cu nivelul său ridicat de competitivitate, sarcină utilă, putere și alegere a tipurilor de caroserie, [E-Transit](https://media.ford.com/content/fordmedia/feu/en/news/2021/08/31/ford_s-all-electric-e-transit-to-deliver-new-level-of-productivi.html) este proiectat pentru a permite cu ușurință electrificarea flotei operatorilor, care astfel își sporesc productivitatea cu ajutorul soluțiilor de încărcare, telematică și servisare oferite de Ford Pro.

Ford Pro deja a dovedit durabilitatea vehiculelor E-Transit cu o [testare exigentă efectuată în centrele de înaltă tehnologie](https://media.ford.com/content/fordmedia/feu/en/news/2021/06/22/rough-day-at-work--all-electric-ford-e-transit--torture-tests-si.html) din lume. Ford desfășoară în prezent un program pentru anumiți clienți, cu un număr total de 60 de E‑Transit, pe diferite tipuri de caroserie, utilizate pentru activitatea cotidiană în țări precum Franța, Germania, Italia, Olanda, Norvegia și Marea Britanie. Astfel, Ford Pro este capabil să optimizeze produsele și serviciile oferite pentru a oferi eficiență și productivitate optime în afaceri.

# # #

1 În baza datelor nou-înregistrate IHS Markit CY2014–CYE 2021, completate de guvern și alte resurse și include 95 la sută din volumele globale de vehicule noi în peste 80 de țări, așa cum s-a raportat în februarie 2022. Numărul vehiculelor din familia Transit, precum camionete, furgoane și autoșasiuri includ Ford Transit, Transit Custom. Nu sunt incluse Transit Connect și Transit Courier.

2 Consumurile declarate de combustibil/energie WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea diferitelor tipuri de vehicule și a diferiților producători.

***Despre Ford Motor Company***

*Compania Ford Motor (NYSE: F) este o companie globală cu sediul în Dearborn, Michigan, care se angajează să contribuie la construirea unei lumi mai bune, în care fiecare persoană este liberă să se deplaseze și să își urmeze visele. Planul Ford + al companiei pentru creștere și creare de valoare combină punctele forte existente, noile capacități și relațiile permanente cu clienții pentru a îmbogăți experiențele și pentru a atrage loialitatea clienților. Ford proiectează, produce, comercializează și furnizează o linie completă de vehicule comerciale și de pasageri conectate, din ce în ce mai electrificate: camioane, vehicule utilitare, camionete și autoturisme Ford și vehicule de lux Lincoln. Compania deține poziții de lider în domeniul electrificării, al serviciilor pentru vehicule conectate și soluții de mobilitate, inclusiv în ceea ce privește tehnologie de conducere autonomă și oferă servicii financiare prin Ford Motor Credit Company. Ford numără aproximativ 183.000 de angajați în întreaga lume. Mai multe informații cu privire la companie, produsele sale și compania Ford Motor Credit sunt disponibile la adresa corporate.ford.com.*

***Ford Europa*** *produce, vinde și oferă service pentru vehicule marca Ford în 50 de piețe individuale și are aproximativ 41.000 de angajați în cadrul unităților sale deținute integral, precum și în cadrul asocierilor în participațiune și aproximativ 55.000 de angajați dacă sunt incluse și entitățile neconsolidate. Pe lângă compania Ford Motor Credit, operațiunile Ford Europe includ Divizia Ford de Relații cu Clienții și 14 unități de producție (10 unități deținute integral și patru asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.*